ΜΙΑ ΣΕΙΡΑ ΤΟΥ NETFLIX
Το 805 έριξε καφέ στη μοκέτα.
Τι θα κάνουν;
Θα την αντικαταστήσουν. 9.000 δολάρια.
Για ένα χαλί; Έλεος.
Να βγουν τα ταμπελάκια πριν πάει καθαριστήριο.
Γιατί καθαρίζει ένα νέο Prada;
Θες να δεις πώς είναι τα κεκάκια των 15.000 δολαρίων;
Το 1105 γίνεται 50.
Είναι μόνο για προσωπικό.
-Γεια, Τσάρλι. Γκέιμπι. Όλα καλά; -Γεια, Νεφ. Όλα καλά. Τρελό βράδυ.
Θα στείλω πρωινό. Το γνωστό;
Θα ήταν τέλεια. Ευχαριστώ.
-Δεν έπρεπε να μπουν εδώ. -Είναι ο Τσάρλι και ο Γκέιμπι Ρόουζεν.
Όπως λέμε Έιμπι Ρόουζεν.
Το ξενοδοχείο είναι του μπαμπά τους. Μπαίνουν παντού.
ΑΥΤΗ Η ΙΣΤΟΡΙΑ ΕΙΝΑΙ ΑΠΟΛΥΤΩΣ ΑΛΗΘΙΝΗ.
ΕΚΤΟΣ ΑΠΟ ΤΑ ΚΟΜΜΑΤΙΑ ΠΟΥ ΕΙΝΑΙ ΠΡΟΪΟΝ ΦΑΝΤΑΣΙΑΣ.
ΝΕΦ
Έμεινε εδώ κάπου τρεις-τέσσερις μήνες.
Γιατί τόσο πολύ;
Τι ήθελε;
Δεν ήθελε τίποτα. Ξενοδοχείο είναι.
-Το διάλειμμα τελείωσε. -Ακόμα τρώω.
Οι κανόνες λένε ότι δεν μου μιλάς όσο τρώω το φαγητό μου.
Κάνω διάλειμμα. Όταν τελειώσω, θα σου πω.
Μπορώ να φύγω αν θες…
Έχω χρόνο.
Συνέχισε.
Άντε.
Σου είπε τίποτα για το παρελθόν της; Γονείς; Φίλους στην Ευρώπη;
Είπες ότι θα λέγαμε για την Άννα στο ξενοδοχείο.
Αυτές ήταν οι παράμετροι.
Της είσαι πολύ πιστή.
Ή είσαι φίλος ή δεν είσαι. Έτσι λειτουργώ.
Πώς τα πάει;
Πήγες να τη δεις;
Η φυλακή είναι λίγο… Το ωράριό μου
με δυσκολεύει για να προλάβω το επισκεπτήριο.
Είναι μακριά.
Είναι καλά;
Ναι. Είναι στη φυλακή, βέβαια, αλλά και πάλι.
Ανησυχώ για εκείνη.
Νοιάζεσαι για εκείνη.
Είστε πολύ καλές φίλες.
Δεν ήταν φιλία στην αρχή.
Τότε ήθελα λεφτά για να χρηματοδοτήσω την ταινία μου
και η Άννα μοίραζε χρήμα.
Είμαστε σχεδόν πλήρεις, παιδιά.
Να είναι όλοι στα πόστα τους σήμερα.
Τεχνικοί, πώς πάμε;
Το γυμναστήριο έτοιμο.
Η σάουνα θα είναι έτοιμη μέχρι τις πέντε.
Μέχρι το μεσημέρι. Τι ξέρουμε για τους VIP μας;
-Το 'χω. -Εγώ το 'χω.
Ξενάγηση στην έκθεση Ράουσενμπεργκ στο MoMa για ΛεκΛέρκ.
Πτήση με ελικόπτερο για νεόνυμφους.
Το Bergdorf θ' ανοίξει για την κα Λιόνγκ.
Εγώ έχω την κα Λιόνγκ.
Κι όμως ήρθε σ' εμένα.
Το ψάχνουμε.
Αν κολλήσουν τα μηχανήματα, μην ταράξετε τους πελάτες.
Κρατήστε τους αριθμούς και χρεώστε μετά.
Ο πελάτης πάνω απ' όλα.
Να θυμάστε, κάθε λεπτομέρεια μετράει. Εντάξει. Ξεκινάμε.
Νεφ. Είναι καινούργια και μαθαίνει.
Δεν φέρνει λεφτά, επειδή φοβάται τους καλεσμένους.
Δεν θα χάσω φιλοδωρήματα όσο εκείνη εκπαιδεύεται.
Μ' αρέσει ο τρόπος που σκέφτεσαι.
Πήγαινε.
Να μου αλλάξετε τηλεόραση.
Θέλω μεγαλύτερη. Έχω να δω διάφορα.
Θα μιλήσω με τη διοίκηση.
Πώς σε λένε;
Νελ είπαμε;
Δεν ξέρω. Κάτι μου θυμίζεις. Σε ξέρω από κάπου;
Νεφ. Σπουδάζαμε μαζί.
Σωστά.
Κάνεις τα δικά σου. Καλή φάση. Καλή τύχη.
Όνομα;
Ντέλβι. Άννα. Έχει προφορά. Τα σκάει τρελά.
-Καλώς ορίσατε. -Ευχαριστώ.
Να 'στε καλά.
Μόλις κατέφθασε το χρήμα.
ΣΑΡΑ ΤΟΜΣΟΝ 1522 ΡΟΜΠΕΡΤ 1155
ΑΝΝΑ ΝΤΕΛΒΙ - Ν
-Γεια, Φάτιμα. -Βιβ.
Καλημέρα.
Τι έχουν πάθει όλοι σήμερα; Έχασα κάτι έκτακτο;
Ναι;
Τι;
Κυκλοφόρησε το πρόμο του νέου America Investigated.
Πες μου κι άλλα.
Με την υπόθεση βιασμού στη Βιρτζίνια του Rolling Stone,
την υπόθεση Μπράιαν Γουίλιαμς, το Ίδρυμα Κλίντον,
είναι μια διαφορετική ματιά γύρω από τα fake news,
το ήθος του Τύπου, την έλλειψη δημοσιογραφικής ακεραιότητας.
Και, ειλικρινά, είναι… Αλλά ίσως…
Λου!
Ο πιτσιρικάς από το άρθρο σου, ο Ντόνοβαν Λαμ, θα βγει στην εκπομπή.
Τι;
Ο Ντόνοβαν Λαμ μίλησε για σένα.
Το America Investigated κάνει μια εκπομπή για την κακή δημοσιογραφία,
και ένα από τα θέματα είσαι εσύ.
Βίβιαν.
-Καλά είμαι. -Μην ανησυχείς.
Καλά είμαι.
Είμαι μια χαρά.
Θες να το δεις να ξεμπερδεύεις;
Όχι. Δεν θέλω.
-Βίβιαν. -Θέλω καφέ. Θέλεις κανείς;
Ο ΛΑΜ ΓΙΑ ΤΗ ΔΗΜΟΣΙΟΓΡΑΦΙΚΗ ΑΝΙΚΑΝΟΤΗΤΑ
Γεια.
Ξέρω ότι έκλεισα την αίθουσα Τύπου,
αλλά έχω λίγες ερωτήσεις για σήμερα.
Τα περιοδικά;
Γαμώτο. Δεν έφερα περιοδικά.
-Τι θα πει δεν τα έφερες; -Ξέχασα να τα πάρω.
-Ξέχασες; -Ξέχασα.
Θα… Την άλλη φορά.
Ένα τόσο δα πράγμα ζήτησα.
Σου κάνω χάρη με την αποκλειστική συνέντευξη.
-Το λιγότερο που… -Το ξέχασα. Συμβαίνει. Εντάξει;
Εντάξει.
-Τι σου συμβαίνει; -Τίποτα δεν μου συμβαίνει.
-Κάτι σου συμβαίνει. -Τίποτα δεν μου συμβαίνει.
Καλά είμαι.
Τότε, γιατί είσαι σαν χαμένη;
Είμαι έγκυος. Κουρασμένη.
Είχα σκοπό να πάω να πάρω το Forbes, το Fortune
και τα υπόλοιπα, αλλά το ξέχασα. Συγγνώμη.
Οπότε… Μπορούμε να δουλέψουμε;
Θέλω να μου εξηγήσεις κάτι αποδείξεις.
Έφυγες από του Μπίλι, μετακόμισες στο 12 George
και φαίνεται ότι έμεινες εκεί.
Περισσότερο από οπουδήποτε αλλού.
Γιατί αυτό;
Μου 'χεις θυμώσει.
Όχι. Δεν περιστρέφονται όλα γύρω από σένα, Άννα.
Πλήγωσε κάποιος τη γλυκιά και παιδική ψυχούλα σου;
Άννα.
Όχι. Έχεις πληγωθεί. Γιατί;
Κατέθεσες 200 χιλιάδες από τη CNB,
λίγο πριν μετακομίσεις, οπότε είχες λεφτά.
Αλλά δεν είχες μείνει τόσο πουθενά αλλού.
-Τι διαφορετικό είχε; -Η δουλειά φταίει;
Δεν τα πας καλά; Θα σε απολύσουν;
Όχι.
Άννα, το 12 George;
Ο άντρας σου μήπως;
Σχολίασε πόσο έχει πρηστεί το πρόσωπό σου;
Όχι, και δεν έχει πρηστεί το πρόσωπό μου.
Όχι, έχει πρηστεί.
Είσαι έγκυος. Είναι μέσα στο πρόγραμμα.
Θα παχύνεις. Θα πρηστείς και στο πρόσωπο.
Θα γίνει πελώριο και άσχημο και μετά θα έρθει το μωρό.
Σε όλους συμβαίνει. Σου το είπα, δεν είσαι κάτι ξεχωριστό.
Γιατί έμεινες τόσο στο ξενοδοχείο;
Βίβιαν, είμαι στη φυλακή κάθε μέρα, όλη μέρα,
κι αυτές οι γυναίκες έχουν το ενδιαφέρον τους,
αλλά συζητούν κυρίως για ανδροκτονίες
και πόσο εύκολη είναι η υποκλοπή ταυτότητας.
Μην είσαι εγωίστρια. Διασκέδασέ με.
Ποιος πληγώνει την ψυχούλα σου και γιατί;
Φύλακα!
Εφιαλτικό. Της έχουμε αλλάξει δωμάτιο δυο φορές ήδη.
Κοντεύει να τρελάνει το προσωπικό.
Πετσέτες, μαξιλάρια. Περισσότερο φως, λιγότερο φως.
Θέλει συγκεκριμένο τσάι. Τι διάολο;
Η τύπισσα τα σκάει χοντρά, αλλά είναι μεγάλος μπελάς.
-Εκείνη η Άννα Ντέλβι; -Ναι.
Όλο και κάτι χρειάζεται.
Σαν τι;
Είναι VVIP.
Θέλει το καλύτερο τραπέζι. Αυτό εδώ.
Αυτό είναι το τραπέζι που κρατάμε για τον CEO της Goldman κάθε Πέμπτη.
Πέμπτη είναι. Όχι, με τίποτα.
Εισιτήρια. Μπρόντγουεϊ. Ορχήστρα. Ό,τι ώρα θες. Όποια παράσταση θες.
Για τον υπόλοιπο χρόνο.
Ντέλβι, 7:00 μ.μ.
Γιατί αργεί τόσο;
Πώς θα επισπεύσω τις εγκρίσεις; Δεν μπορώ να χάσω το ακίνητο.
Τώρα γίνονται όλα, η έρευνα, τα γραφειοκρατικά.
Έκανες ό,τι μπορούσες.
Τώρα πρέπει να περιμένεις. Έτσι πάει.
Du Bellay 2005. Κερασμένο από τη Νεφ, στην υποδοχή.
Ευχαριστώ.
ΠΛΑΝΟ ΙΔΡΥΜΑΤΟΣ
ΙΔΕΑ - ΙΔΡΥΜΑ ΝΤΕΛΒΙ ΑΚΙΝΗΤΟ - ΠΑΡΚ ΑΒΕΝΙΟΥ 281
ΥΠΕΥΘΥΝΟΣ ΞΕΝΟΔΟΧΕΙΟΥ
ΤΟ ΙΔΡΥΜΑ ΘΑ ΠΑΡΕΙ ΤΟ 281 ΤΗΣ ΠΑΡΚ ΑΒΕΝΙΟΥ
Να πάρει.
Κέρασες ένα μπουκάλι 400 δολ.
Δεν μπορώ να το δικαιολογήσω. Θα το πληρώσεις.
Μη σκας. Θα πιάσει τόπο. Θα δεις.
Το εύχομαι.
Κοίτα να κλείσεις το κτίριο. Ξέρω ότι θα δώσεις προκαταβολή.
Κυρία Ντέλβι, τα έγγραφα που ζητήσατε να τυπώσουμε.
Ευχαριστώ.
Σας αρέσει το κρασί;
Πρέπει να δούμε ξανά κάποια σημεία της μίσθωσης,
ιδίως την αστική ευθύνη.
Θέλω να κάνουμε κράτηση να πάμε να δούμε το High Line.
Δεν χρειάζεται κράτηση, κυρία. Είναι δημόσιο πάρκο.
Δεν θέλουμε αναμονή.
Θέλω να ενημερώσεις για να μπούμε στη λίστα.
Δεν γίνεται αυτό. Είναι πάρκο.
Πάτε και περπατάτε.
Απαιτώ κράτηση.
Ό,τι πείτε. Θα καλέσω το πάρκο αυτοπροσώπως.
Νεφ, σωστά;
Το Le Coucou ήταν τέλειο.
Τα λέμε.
Πώς μπορώ να βοηθήσω σήμερα;
ΜΑΝΧΑΤΑΝ
Μας πήρε το America Investigated.
-Ήθελαν μια δήλωση από σένα. -Πολ.
Αλλά τους έπεισα να σου πάρουν κανονική συνέντευξη.
-Τι; -Σκέψου το.
Είναι μια ευκαιρία να πεις τι ακριβώς έγινε.
Ό,τι πεις θα καταγραφεί. Θα ξεκαθαριστεί όλο αυτό.
Έχουν καλό όνομα. Θα έχεις δίκαιη μεταχείριση.
Δίκαιη μεταχείριση.
Βίβιαν, εγώ…
έβαλα ό,τι μέσο είχα για να το πετύχω αυτό.
Είναι η τέλεια ευκαιρία.
Έχω δουλειά.
Κοίτα, έχουμε λίγες μέρες. Σκέψου το, Βιβ.
Θα τα κανονίσω όλα.
Θα σας περιμένουν τα εισιτήρια. Καλή σας μέρα.
Θέλουμε να πάμε στο Γκάβερνορς.
Αμέσως.
Σε χρειάζομαι.
Περίμενε τη σειρά σου.
Νεφ.
Συγγνώμη, κα Ντέλβι, πρέπει να εξυπηρετήσω όσους περιμένουν.
Μπείτε στη σειρά, παρακαλώ.
Πρέπει να πάρετε το φέρι από εδώ για το νησί Γκάβερνορς,
αλλά θέλει ταξί ή Uber
ως το Battery Maritime Building για να πάρετε το φέρι.
Πρώτα, θέλουμε να φάμε κάτι και να πάρουμε πικνίκ μαζί μας.
Θα καλέσω στο Dean & DeLuca…
Ζανό, χρειάζομαι λίγη βοήθεια εδώ.
Έρχεται κάποιος να σας βοηθήσει. Τι μπορώ να κάνω για εσάς, κα Ντέλβι;
Ώρα για δουλειά, κύριοι.
Θ' αλλάξουμε την έννοια της λέσχης στη Νέα Υόρκη.
Γεια σας, τηλεφωνώ εκ μέρους της κυρίας Ντέλβι.
Μπορεί να σας συναντήσει στο Ellis Reed στις έντεκα.
Ευχαριστώ.
Σας περιμένει αμάξι.
Έχω ενημερώσει. Θα σας έχουν τσάι.
Ο οδηγός θα περιμένει για να σας πάει για φαγητό
και στη συνάντηση με τη Citibank.
Είσαι καταπληκτική.
-Να πάρω την τσάντα σας. -Ευχαριστώ.
Νεφ, θέλω να κανονίσω και διάφορα άλλα.
Θα τα φροντίσω όλα. Κανένα θέμα.
Άρα κανόνιζες ραντεβού.
Για την Άννα κανόνιζα.
Και οφείλω να πω ότι έσκιζα.
Είχα άψογη βάση δεδομένων.
Ποια βάση δεδομένων;
Κάθε εστιατόριο, κλαμπ, μπουτίκ, ακόμα και δημοσιοσχεσίτες,
έχουν λίστες με τα πιο περιζήτητα ονόματα,
ποιοι είναι γνωστοί. Βάση δεδομένων.
Στο ξενοδοχείο, για να είναι κάποιος ικανοποιημένος,
τον βάζω στη σωστή βάση δεδομένων.
Αν γίνει αυτό, θα παίρνεις κάθε πρόσκληση,
κάθε πρόσβαση σε VIP εκδηλώσεις,
θα έχεις πάντα εισιτήριο και τραπέζι.
Την Άννα την έβαλα σε πολύ πριβέ βάσεις δεδομένων.
Ήσουν η εξουσία πίσω απ' τον θρόνο;
Πες το κι έτσι.
Βασικά, ναι. Έτσι να το γράψεις.
Ντέλβι, ναι. Είναι σημαντική πελάτισσα.
Ευχαριστώ για την εξαίρεση.
Θα τη φροντίσουμε.
ΑΝΝΑ ΝΤΕΛΒΙ VIP
Για ξεχωριστούς καλεσμένους.
Δεν θα περιμένει έξω στην ουρά τη μέρα της κυκλοφορίας.
Κοίτα, Τόνι, μεταξύ μας, η τύπισσα είναι Γερμανίδα κληρονόμος.
Θέλω να κάνεις ό,τι μπορείς.
Μεταξύ μας, η πελάτισσα αγόρασε δύο τετράγωνα στην Παρκ Άβενιου.
ΠΟΛΛΑ ΛΕΦΤΑ
Ένα σου λέω. Τη θες στην εκδήλωσή σου.
Ανοίγει λέσχη σε κτίριο του Έιμπι Ρόουζεν.
Πολλά λεφτά.
Ντέλβι.
ΠΡΟΣΘΗΚΗ ΝΕΟΥ ΠΕΛΑΤΗ - ΑΝΝΑ ΝΤΕΛΒΙ ΣΗΜΕΙΩΣΗ - VIP ΠΕΛΑΤΙΣΣΑ
Ντέλβι.
ΣΗΜΕΙΩΣΗ - ΟΧΙ ΑΝΑΜΟΝΗ
Ν-Τ-Ε
Λ-Β-Ι.
ΣΗΜΕΙΩΣΗ VIP, ΠΡΙΒΕ ΔΩΜΑΤΙΟ
-Σας έβαλαν. -Ευχαριστώ, Νεφ.
Η Άννα είναι συνομήλική μου και έχει απογειωθεί ήδη.
Είναι Διευθύνουσα Σύμβουλος. Πηγή έμπνευσης.
-Πρέπει να το δεις αυτό. -Μιλούσα.
Αυτοί οι ηλίθιοι έδωσαν χιλιάδες δολάρια
και έτρεξαν στις Μπαχάμες επειδή ένας τύπος είπε
ότι έκανε κυριλέ πάρτι σε πριβέ νησί.
Όταν πήγαν εκεί, ο τύπος τους έβαλε να κοιμηθούν σε σκηνές
και να τρώνε ένα κοινό τυρί!
Δεν υπάρχει αυτό το φεστιβάλ Fyre.
-Διάβασέ το. -Όχι, μετράω λεφτά τώρα.
Εδώ είναι τα φιλοδωρήματα της Άννα από αυτήν την εβδομάδα.
Γιατί;
Τι θα πει αυτό; Τι μας νοιάζει; Δίνει εκατοντάδες.
Όταν κάνουν τέτοια μόστρα
είναι για να σε αποσπάσουν από κάτι.
Μην την εμπιστεύεσαι.
Τα φιλοδωρήματά της θα πληρώσουν την πρώτη μου ταινία.
Το παλεύω. Ασχολήσου με τα δικά σου.
Φεστιβάλ είναι.
Τόσο χρήμα, και δεν έχουν ούτε αποχωρητήριο.
Ο τύπος θα πάει μέσα!
Βίβιαν, να μιλήσουμε;
Δεν θες να καθίσεις; Κάθισε.
Πολ…
Ήθελα να σιγουρευτώ ότι είσαι καλά.
Αυτό μόνο;
Και ήθελα να μάθω
αν σκέφτηκες να πας στην εκπομπή για τη συνέντευξη.
Δεν το σκέφτηκα.
Κάτι άλλο;
Δεν με διευκολύνεις.
-Τελειώσαμε; -Όχι.
Μπορώ να…
Εντάξει, άκου.
Όταν ήμασταν ομάδα, σκίζαμε.
Το σκέφτομαι πολύ αυτό.
Πόσο καλά περνούσαμε.
Αυτό το μέρος ήταν… Μου άρεσε να έρχομαι για δουλειά.
Πηγαίναμε οι τέσσερίς μας διακοπές.
Τώρα κάνεις παιδί, γαμώτο.
Η Μέριλιν θα έπρεπε να σου κάνει μπέιμπι σάουερ.
Ποτέ δεν…
ήθελα να τελειώσουν αυτά…
Δεν τοποθετήθηκες ποτέ.
Το ξέρω.
Αν απαντήσεις στις ερωτήσεις στη συνέντευξη,
θα τελειώσουν όλα αυτά.
Θα ακουστείς με τα δικά σου λόγια.
Θα εξηγήσεις τι έγινε.
Πολ…
Σκέψου το για τη συνέντευξη.
Σε παρακαλώ.
Εντάξει.
Λούις, δώσ' της λίγο χώρο.
Στη Fortress θα έρθει, δεν αλλάζει γνώμη.
-Να μην προσπαθήσω; -Ναι.
Με συγχωρείτε. Μην υπογράψεις τίποτα.
Ερασιτέχνης ο Μόρισον.
Ξέχνα τη Fortress. Σ' εμένα πρέπει να έρθεις.
Ξέρεις τι μπορώ να κάνω;
Αν μεταφέρεις το καταπίστευμά σου στην Jupiter Group,
θα κάνουμε μεγάλα πράγματα. Σημαντικά πράγματα.
Κόνραντ, ένα ένα τα πράγματα.
Περιμένω τις εγκρίσεις για το Ίδρυμα. Πρέπει να το τακτοποιήσω.
Θα γίνει αυτό.
Εγώ εστιάζω στο ευρύτερο πλαίσιο, εντάξει;
Δεν έχεις μέλλον στη Γερμανία.
Θα γίνουμε σπουδαία ομάδα.
Το ξέρεις αυτό, σωστά;
Και όχι μόνο με την Jupiter Group. Εμένα. Προσωπικά.
Είμαι εδώ για σένα.
Ήταν πολύ αναζωογονητικό. Ευχαριστώ που ήρθατε.
-Εννοείται. -Φυσικά. Χαρά μου.
Να το αμάξι μου.
-Άννα, τα λέμε το πρωί; Τέλεια. -Ναι.
Λούις. Να σε πετάξω;
Όχι. Έχω παρκάρει κοντά.
-Εντάξει. -Τα λέμε.
-Γεια.
Κι εσένα χάρηκα που σε γνώρισα. Γεια.
Το αμάξι σου.
Το ακύρωσα.
Να έρθω επάνω;
Έχω ανάγκη να κοιμηθώ.
Θα βοηθήσω μ' αυτό.
Κυρία Ντέλβι, επείγον τηλεφώνημα.
Επέμεναν να σας βρω. Μάλλον είναι η μητέρα σας.
Η μητέρα μου. Ίσως είναι σοβαρό. Λυπάμαι πολύ. Πρέπει να απαντήσω.
Μήπως να περιμένω;
Όχι. Η μητέρα μου είναι. Ίσως καθυστερήσω. Νεφ;
Κύριε, από εκεί.
Ο Νίκο θα σας βρει αμάξι ή ταξί,
ό,τι μέσο χρειαστείτε.
Καληνύχτα, Κόνραντ. Τα λέμε σύντομα.
Κάθισε. Τώρα μπορούμε να μιλήσουμε.
Εντάξει.
Νόμιζε ότι θα του κάτσεις.
Γιατί; Αφού δεν φλέρταρες. Καμία κίνηση. Καμία ελπίδα. Αλλά αυτός…
Ήταν επαγγελματικό δείπνο.
Δεν θα μου έπιανε τον κώλο αν ήμουν άντρας,
αλλά επειδή είμαι γυναίκα…
Πιστεύουν ότι με τη συμφωνία θα τους πάρεις και μια πίπα.
-Η νοοτροπία του προνομιούχου. -Μια αντρική παιδική χαρά.
Όπως και ο κινηματογράφος.
Το σπούδασα, έκανα μικρού μήκους.
Είμαι καλή, αλλά χέστηκαν αν σκηνοθετούν γυναίκες.
Μόνο αν είναι για ταμπόν.
Το ήξερα ότι είσαι δημιουργική. Έχεις τέτοιον αέρα.
Δεν είσαι σαν τις κοινές σκύλες εδώ.
Αυτές ζουν για να δουλεύουν.
Ναι, δεν είναι η δουλειά των ονείρων μου.
Μαζεύω λεφτά για μια ταινία.
Θα την κάνεις.
Το ξέρω.
Θες να έρθεις σε ένα πάρτι;
Πήγες;
Οι συναναστροφές απαγορεύονται εδώ. Είναι λόγος απόλυσης.
Εσύ πήγες, όμως;
Εννοείται αυτό.
Ήταν μαγικά. Το πάρτι ήταν σε άλλο επίπεδο.
Η φίλη μου η Νεφ είναι σκηνοθέτιδα.
Γεια, Νεφ.
Όλοι αυτοί οι κουστουμαρισμένοι, τα μοντέλα, μια διάσημη τραγουδίστρια.
Κι ο Μάρτιν Σκρέλι, της φαρμακευτικής,
που ανέβασε τα φάρμακα του AIDS
και μπήκε φυλακή; Ήταν εκεί.
Τους είπα να χαλαρώσουν. Τύποι σαν εμένα δεν κάνουν φυλακή.
Κι άλλο μπουκάλι.
Dom του 1975.
Ήταν κι ένας απ' τους Κάλκιν.
Ίσως εκείνος απ' το Μόνος στο Σπίτι ή ο άλλος.
Ήπια πολύ.
Πείτε την αλήθεια. Ποιος θα πήγαινε στο φεστιβάλ Fyre;
Τι ξεφτίλα.
Το Burning Man είναι χλιδάτο τελικά.
-Δεν μου γύρισαν τα λεφτά. -Κοιμήθηκαν σε σκηνές.
Αλήθεια;
Ναι, μιλούσα με κάποιον που ξέρει.
Ο καημένος ο Μπίλι το παλεύει πολύ, αλλά δεν το 'χει καθόλου.
Συγγνώμη, αυτό ήταν κακία. Το παράκανα.
Μισό. Ακούστε αυτό.
Δεν φαντάζεσαι…
Ήταν το άλμπουμ The Carter V.
Ο Σκρέλι είχε αγοράσει το άλμπουμ του Lil Wayne.
Πήρε το ακυκλοφόρητο επειδή ήθελε να το ακούσει.
Το άλμπουμ δεν ήταν για πώληση.
Τότε συνειδητοποίησα ότι ήταν ο Σκρέλι της φαρμακευτικής.
Ο τύπος που δεν σεβάστηκε τους Wu Tang Clan.
Ήταν εκεί, στο τραπέζι μου.
Ήταν απίστευτη βραδιά. Τελείως φευγάτη. Και ήμουν εκεί.
Ξέρεις τι έκαναν με τον λογαριασμό;
Το αποκάλεσαν ρουλέτα πιστωτικής.
Κέρδισε ο Μάρτιν.
Ναι.
Ήταν τρελό.
Ο τύπος αγόρασε το άλμπουμ του Lil Wayne.
Δεν το πιστεύω.
Το άκουσα! Με τ' αυτιά μου.
Ποιος το κάνει αυτό; Αγόρασε το έργο ενός μαύρου;
Αγάπη, δεν… Όχι.
Αυτοί οι άνθρωποι δεν ξέρουν τι έχουν.
Είναι μια απ' τις δέκα καλύτερες βραδιές της ζωής μου.
Χάνεις την ουσία.
Όχι, εσύ χάνεις την ουσία.
Κι εσύ ξέρεις ότι μαζεύω τα φιλοδωρήματα. Έχω σχεδόν όλα τα λεφτά για την ταινία.
Θα την κάνω αυτήν τη φορά.
Εντάξει.
Δεν ξέρεις την Άννα.
Όχι όπως εγώ.
Εντάξει.
Μου μιλάει.
Κανείς δεν μου μιλάει. Μόνο κρατήσεις κάνω.
Δεν είμαι αντικείμενο. Είμαι αστέρι.
Είμαι τεράστια. Λάμπω.
Έλα εδώ.
Λάμπω.
Τοντ.
Τι τρέχει μ' εσένα και την Άννα;
Τίποτα δεν τρέχει.
Ναι, αλλά πήγες στη φυλακή τις προάλλες,
την πλήγωσες και έφυγες;
Την πλήγωσα; Την Άννα;
Είπε ότι την πλήγωσα;
Όχι μ' αυτά τα λόγια,
αλλά αυτό κατάλαβα από τα 16 τηλεφωνήματα
που δέχτηκα από τη φυλακή το τελευταίο 24ωρο.
Την πλήγωσες.
Έλα, Βιβ.
Δεν γίνεται να το πιστεύεις αυτό.
Εγώ ξέρω ότι έχει αναστατωθεί.
Τότε είναι που μου τηλεφωνεί.
Και θέλω να μάθω τι έγινε,
για να σταματήσω την κακοποίηση που περνάω.
Βοήθησέ με.
Θέλει κάτι που δεν μπορεί να έχει.
Εντάξει, τι θέλει;
Δεν έχει σημασία.
Σημασία έχει ότι δεν έχει πληγωθεί.
Δεν την πλήγωσα εγώ.
Πρόκειται για μια χειριστική νάρκισσο
που θεωρεί πως δεν έχουν ανάγκες οι άλλοι.
-Σε πλήγωσε, δηλαδή; -Γεια, Τοντ.
Έτοιμη;
Νεφ!
Τι κάνεις; Πας καλά;
Κοίτα! Σ' αρέσει;
Ναι, τα σπάει. Είναι το χρώμα μου.
-Τι; -Είναι το χρώμα μου!
Το ξέρω! Αυτό είπα κι εγώ. Το χρώμα της Νεφ.
Θα σου το αγοράσω.
Δεν χρειάζεται να μου αγοράσεις τίποτα.
Όχι, το έκανα ήδη. Στάσου, έλα μέσα. Περίμενε.
Έχει έναν σωρό να δοκιμάσεις. Θα έρθεις;
-Γεια. -Γεια.
-Τα κατάφερες. -Στο παρά πέντε.
Η αφεντικίνα μου ήταν σκύλα σήμερα.
Έκανα οκτώ τετράγωνα με τακούνια. Το φαντάζεστε;
Ρέιτσελ, η φίλη μου η Νεφ.
Η Ρέιτσελ δουλεύει στο Vanity Fair.
Η αφεντικίνα της είναι κτήνος. Μια πικρόχολη 46άρα.
Πολύ πικρόχολη.
-Φρικτά αφεντικά… -Πραγματικά.
Ζηλεύει. Ξέρει ότι θα γίνω αφεντικό της μια μέρα.
Ναι!
Έχει πολλή ζέστη.
Όχι, σου κάνει καλό.
Να βάλετε και στο ξενοδοχείο.
Θα βγάλετε λεφτά.
Στο ξενοδοχείο δουλεύεις;
Όσο μαζεύω λεφτά για την ταινία μου.
Φυσικά.
-Πώς γνώρισε η Ρέιτσελ την Άννα; -Δεν ξέρω.
Γνωρίζονταν ήδη όταν ήρθε η Άννα στο ξενοδοχείο.
Δεν ήταν φίλες από παλιά, αλλά…
Η Ρέιτσελ ήταν πάντα εκεί στα γλέντια.
Ήταν εκεί για τις Instagram στιγμές. Αρκεί να είχε χαβαλέ.
Δεν ήταν αληθινή σχέση;
Δεν ήταν όπως εγώ και η Άννα.
Η Ρέιτσελ όλο έπαιρνε. Δεν ξεπλήρωνε ποτέ.
Ό,τι φορούσε ήταν της Άννα. Μάλλον προσπαθούσε να γίνει ίδια.
-Και το ανεχόταν η Άννα; -Δεν ξέρω αν το πρόσεξε.
Ή της άρεσε. Δηλαδή…
Η Ρέιτσελ τη θαύμαζε. Αυτό θα την ανέβαζε.
Για κάποια που συμπαθεί τη Ρέιτσελ, αυτό ήταν κομπλιμέντο.
Μπορώ να σου κλείσω ραντεβού στο κομμωτήριο της Άννα, αν θες.
Ο Σέρτζιο μόνο για μένα θα δεχόταν νέα πελάτισσα.
-Τι έχουν τα μαλλιά μου; -Τίποτα.
-Θεέ μου. -Να πάρει.
Τα μαλλιά μου δεν θα γίνουν ποτέ έτσι.
Κάνε και τα δικά της. Κερνάω.
Θεέ μου, αλήθεια;
Η Κέισι κάνει βουντού και πνευματικές μαλακίες.
Και η γυμναστική της…
Σκοτώνει.
Τριάντα δεύτερα ακόμα. Πάμε δυνατά. Συνεχίστε.
Κέισι, έχω άσθμα.
Έλα, Νεφ. Μπορείς.
Πονάς, φεύγει η αδυναμία.
Άννα, άσε το κινητό. Απόλαυσε την ομορφιά της στιγμής.
Πότε τελειώνει;
Δεκαπέντε δεύτερα. Συνεχίστε. Κάθε επανάληψη μετράει.
Ευχαριστήστε τα πόδια σας.
Δεν σας ακούω.
Σας ευχαριστώ, πόδια!
Όπως κάνετε αυτό, κάνετε τα πάντα.
Ή όλα ή τίποτα. Εσείς επιλέγετε.
Και τέλος!
Ωραία.
Πεθαίνω. Αλήθεια πεθαίνω.
Εγώ το βρήκα πολύ εύκολο.
Αν είσαι σε φόρμα.
Ρέιτσελ, είσαι μια όμορφη, δυνατή ψυχή.
Αφού μπορείς να γίνεις τα πάντα, γίνε ευγενική.
Αυτό ήταν άθλιο. Συγγνώμη.
Δεν πειράζει. Όλα καλά.
Έχει λόγο που είναι εκεί η Κέισι.
Δεν ήξερα ότι η Άννα νοιαζόταν τόσο γι' αυτά.
Η Κέισι προπονεί τόσους διασήμους από τις ταινίες,
και η Άννα ήθελε ό,τι καλύτερο. Της έδινε 4.000 δολάρια τον μήνα.
Δεν αναρωτήθηκες πού τα βρίσκει;
Η Άννα πήρε ολόκληρο κτίριο.
Να το.
-Αυτό είναι το κτίριό σου; -Απίστευτο.
Μπράβο, Άννα.
Δεν αστειεύεσαι.
Δεν αστειεύομαι.
Πού να δείτε τι θα κάνω εδώ.
-Πάμε μέσα; -Ναι!
Ελάτε.
Μπορεί να μοιάζει τρελό,
αλλά η Άννα είχε όραμα.
Είναι ιδιοφυΐα.
Περίμενες ότι θα κάνει το Ίδρυμα;
Μα έγινε πραγματικότητα. Το έκανε.
Το είδα με τα μάτια μου. Πέρασα από μέσα.
Το 12 George έχει υπέρυθρες σάουνες πια. Σε κάθε όροφο.
Ποιος το σκέφτηκε; Η Άννα.
Το ξενοδοχείο πλουτίζει.
Είχε επιχειρηματική ματιά, σίγουρα.
Δούλευε σκληρά.
Απλώς περίμενε τις τελικές εγκρίσεις για τη χρηματοδότηση.
Τραπεζίτες, δικηγόροι. Είχε φτάσει τόσο κοντά.
Ναι…
Είχε πείσει τον κόσμο.
Δεν με νοιάζει τι λένε. Είναι πλούσια.
Μπορεί να μην είχε, μα έκλεινα τα ραντεβού.
Έβλεπα τα έγγραφα.
Πώς τα ήξερε όλα αυτά αν δεν ήταν πλούσια;
Ευχαριστώ.
Εντάξει. Άννα, όχι δουλειά απόψε.
-Έλα. -Άσ' το κάτω.
Εντάξει. Ένα, δύο, τρία.
-Στην υγειά σας. -Στην υγειά σας. Εντάξει.
-Αυτά είναι! -Θεέ μου.
Κούνα το, κοπελιά. Έλα. Νιώσ' το.
Συγγνώμη. Μπάρμαν, μπορούμε να έχουμε άλλο ένα σφηνάκι;
Κι άλλο σφηνάκι; Εντάξει, κοπελιά.
Στο Ίδρυμα!
-Είναι όμορφος; -Πολύ.
Τι περιμένεις, τότε; Όρμα.
Όχι, είναι άχρηστος. Γιατί δεν έκανε εκείνος κίνηση;
-Άννα! -Τι;
Τι; Είναι ακόμα κρύο.
Μη μου πείτε ότι δεν είναι καλύτερα εδώ χωρίς κουστούμια και μαγκιές.
Η θέα είναι σίγουρα πιο ωραία.
Λοιπόν, κορίτσια, ελάτε κοντά.
Ρέιτσελ!
Ρέιτσελ, σε ποιον γράφεις;
Έχω μεθύσει πολύ, νομίζω.
Άννα.
Γιατί ξοδεύεις τόσα;
Ρούχα, φιλοδωρήματα.
Μου δίνει χαρά.
Μην τα ξοδεύεις σε άλλους.
Δεν χρειάζεται να εξαγοράσεις κανέναν.
Για ξόδεμα είναι.
Μ' αρέσει να βγάζω λεφτά. Να δουλεύω γι' αυτό.
Αν μου περισσεύουν, γιατί όχι;
Όταν ήμουν μικρή…
δεν είχα τίποτα.
Και κάτι κορίτσια με έκαναν να νιώθω…
Τέλος πάντων, τι νόημα έχει να έχεις λεφτά αν δεν κάνεις κάτι με αυτά;
Δεν είχε πάντα λεφτά ο μπαμπάς σου;
Όχι, είχε. Δεν εννοούσα…
Ήταν πολύ αυστηρός και δεν με άφηνε να ξοδεύω.
Ούτε να ψωνίσω μπορούσα.
Ήθελε να μάθω να το κάνω μόνη μου. Να βγάζω τα δικά μου λεφτά.
Πρέπει να σε καμαρώνουν πολύ οι γονείς σου.
Εσύ;
Πώς είναι οι γονείς σου;
Η μαμά κι εγώ είμαστε.
Ήμασταν πολύ δεμένες πάντα.
Τόσο κοντά…
σαν πρέτσελ μπλεγμένα το ένα μέσα στο άλλο.
Ήρθα στη Νέα Υόρκη για να ανακαλύψω ποια είμαι χωρίς εκείνη.
Και;
Ποια είσαι;
Θέλω να σκηνοθετήσω. Όπως είπα.
Τι περιμένεις, τότε;
Δεν είναι εύκολο για τον απλό κόσμο.
Χρειάζομαι λεφτά και νοίκι. Θέλει χρόνο.
Μαλακίες.
Αν είναι σημαντικό, κάνουμε αυτό που θέλουμε να κάνουμε.
Δεν έχουμε όλοι καταπίστευμα.
Δεν έχω τις πλάτες σου.
Δουλεύω για ό,τι έχω.
Τι λέει η Κέισι;
Όποιος τολμά, νικά.
Μια μαύρη απ' την Ουάσινγκτον δεν πέφτει στα μαλακά.
Όχι όπως εσύ.
Κοιμήθηκες;
Άννα;
Κυνηγούσε μια ιστορία.
Έχει τύχει να μη σε νοιάζει λογαριασμός;
Όχι.
-Κάνε ησυχία. -Ούτε σ' εμένα.
Νιώθω σαν…
-Τελείωσες; -Ήμουν νέος…
Σου είπα, θα το δω δύο φορές.
…μου υποσχέθηκε τόση δημοσιότητα.
-Ξέρεις τον Μάρτιν Σκρέλι; -Βιβ!
Αυτόν που δεν σεβάστηκε καθόλου τους Wu Tang Clan;
Τι;
-Βλέπε εκεί. -Τότε, πάψε να μου μιλάς.
Ήθελα να γίνω αυτός που ήθελε εκείνη.
Τελείωσα.
Να είσαι ειλικρινής.
-Δεν βλέπω, οπότε… -Βιβ…
…αν μ' αγαπάς, θα μου πεις…
Βιβ! Εντάξει.
Δεν είναι όλο για σένα.
Λέει πολλά. Είσαι μία από τις ιστορίες.
Αλλά σε αντίθεση με τις άλλες,
όπου ο κόσμος αρνήθηκε να δώσει συνεντεύξεις,
στη δική σου μίλησε ένα θύμα στην κάμερα για όσα έγιναν.
Δεν είναι θύμα! Είναι ψεύτης!
Αυτό μπορεί να ισχύει εδώ, Βίβιαν, αλλά στην οθόνη…
Όταν είπε στην Αμερική ότι είπε όσα ήθελες εσύ,
ότι δεν σε ένοιαζαν τα γεγονότα,
ότι ήθελες απλώς ένα δόλωμα, ότι δεν ήταν καν 16 ετών,
η ψεύτρα είσαι εσύ.
Έλα.
Έλα εδώ.
Είναι πολύ κακό.
Ναι, δεν θα πω ψέματα. Είναι.
Να δώσω συνέντευξη ή όχι; Τι να κάνω;
Δεν ξέρω.
Σπα…
μπουτίκ νυχιών, ψώνια, ψώνια, δείπνο, δείπνο, μπουτίκ νυχιών πάλι,
δείπνο, συναυλία Κέντρικ Λαμάρ.
Μπουτίκ νυχιών πάλι, δείπνο, δείπνο.
Εντάξει, εκτιμώ το ενδιαφέρον σας.
Δεν ξέρω τι είναι, αλλά είμαι καλά. Αλήθεια.
Δεν είναι τόσο σπουδαίο. Μη νοιάζεστε για μένα.
Είναι τρομακτικό.
Δεν είναι ότι το θέλω κιόλας.
Ούτε στη Scriberia σε ήθελα,
αλλά ήρθες, μιλάς άσχημα, δεν είσαι αποκρουστική μιλένιαλ,
οπότε χέσε με!
Μικρή, η Μοντ κι εγώ καταθέσαμε ήδη τα άρθρα μας,
οπότε έχουμε χρόνο για σένα.
Εγώ όχι. Έχω να γράψω ένα μεγάλο.
Ο Τραμπ απειλεί τη δημοκρατία μας.
Αυτό το κάνει κάθε δέκα λεπτά. Θα το κάνει ξανά και αύριο.
Είμαστε εδώ για σένα, οπότε αν θες να το συζητήσουμε, ας…
Όχι. Σταματήστε.
Δουλεύω.
Έχω δύο κούτες οικονομικά έγγραφα
από τη διαμονή της στο ξενοδοχείο για ξεκαθάρισμα.
Ναι.
Αυτό με τα νύχια δεν το πιάνω.
Βάζουν μανό επάνω. Εβδομήντα πέντε δολάρια για νύχια.
Νύχια είναι.
Μήπως το μανό κάνει τα νύχια να λύνουν και εγκλήματα μήπως;
Τι είναι τα "Yeezy";
Δεν είναι για σένα. Αυτά πήγαν σε ρούχα.
Προφανώς, θα 'πρεπε να θέλουμε όλοι το Supreme.
Οι τσάντες κοστίζουν πιο πολλά από αμάξι.
Και μην ξεχνάς ότι έδινε εκατοδόλαρα για φιλοδώρημα.
Η Άννα ξόδευε χιλιάδες δολάρια κάθε μέρα.
Ασταμάτητα.
Λες και ήθελε να τα ξεφορτωθεί. Ποιος ζει έτσι;
Είναι σουρεαλιστικό όλο αυτό.
Τι της συνέβαινε; Κάτι δεν πήγαινε καλά.
Πριν ήταν τα λεφτά άλλου,
αλλά εδώ ξόδευε δικά της.
Είτε ήταν σίγουρη ότι το Ίδρυμα θα γινόταν πραγματικότητα
είτε είναι μια ύστατη ανάσα ελευθερίας πριν από την πτώση.
Αν ρωτήσεις τη Νεφ, η Άννα ήταν ανερχόμενη.
Και είχε συνοδοιπόρο τη Νεφ στο ταξίδι.
Κοιτάξτε.
Η Νεφ φαίνεται να το απολαμβάνει κανονικά.
Είπε ότι ήταν τέλεια για κάποιο διάστημα.
Για κάποιο διάστημα. Τι έγινε;
Νεφ! Τι κάνεις;
Γεια, Τσάρλι. Γεια, Γκέιμπι. Να σας βοηθήσω με κάτι;
Όλα καλά. Έχουμε συναντήσεις πάνω.
Καλέστε με αν θέλετε κάτι. Έχω αναλάβει και την Άννα.
-Ποια; -Την Άννα Ντέλβι.
Πελάτισσα του μπαμπά σας. Για το 281 της Παρκ.
Όχι, δεν νομίζω. Σε ποιο δωμάτιο είναι;
Στο 517.
Νεφ. Ο μπαμπάς θα είχε πελάτισσα σε deluxe
αντί σε σουίτα;
Σωστά. Λάθος μου.
Είμαι περήφανη για μένα. Ξεμεθάω χωρίς υδατάνθρακες.
Ήρθαν οι αδερφοί Ρόουζεν.
Είπαν ότι δεν σε ήξεραν.
Γιατί να με ξέρουν;
Θα νοικιάσεις κτίριο από αυτούς.
-Δεν νομίζω. -Απ' τον μπαμπά τους.
Αφού συνεργάζεσαι με τον μπαμπά τους,
γιατί δεν μένεις σε κάποια απ' τις σουίτες τους;
Όταν κάποιος σου κάνει τόσες χάρες,
θες να τους το ξεπληρώσεις αθόρυβα.
Πανέξυπνο.
Μόλις έφυγαν οι Τόμπσον.
Τι τρέχει;
Κάποιος δεν κράτησε την κάρτα της Ντέλβι όταν ήρθε.
Μαλακία του.
Ήταν καινούργια μηχανήματα. Δεν δούλευαν.
Ζανό, είπες να μην ενοχλώ τους πελάτες.
Όντως το είπες, Ζανό.
Δεν είπα να μην παίρνετε αριθμό. Χρειαζόμαστε κάρτα.
Γιατί κοιτάς εμένα;
Εσύ τη συναναστρέφεσαι.
Να τα κουκουλώνεις καλύτερα.
Τώρα θέλω να πας να βρεις τη Γερμανίδα Ελοΐζ μας
και να το λύσεις.
Είναι φίλη σου. Με το γάντι.
Καλά. Μη φοβάσαι τόσο.
Εγώ θα την πληρώσω. Αν δεν διορθωθεί…
Είναι αξιόπιστη. Το 'χω.
-Θα το κάνεις; -Ναι.
Μην ξεχάσεις μόνο ποια σε ξελάσπωσε.
Δεν παλεύονται οι τράπεζες. Όλα αργούν πάρα πολύ.
Το δάνειό μου έπρεπε να έχει εγκριθεί καιρό τώρα.
Είναι πολλά λεφτά. Πρέπει να είναι καλυμμένοι.
Δεν είμαι κάνα ρίσκο.
Παραλίγο να το ξεχάσω.
Η διοίκηση πρόσεξε ότι δεν έχεις αφήσει πιστωτική.
Πρέπει να καταχωρήσουν μία. Ο Ζανό έχει χεστεί απ' τον φόβο του.
Φυσικά. Θύμισέ το μου μετά. Είναι πολύ αγχωτικά όλα αυτά.
Λυπάμαι, αλλά απορρίφθηκε η κάρτα αυτή.
Είσαι σίγουρος;
Ευρωπαϊκές κάρτες.
Δοκίμασε αυτή.
Το αμερικάνικο σύστημα είναι αρχαίο.
Γιατί δεν χρησιμοποιείτε ανέπαφες ή κωδικό;
Τι σκατά είναι ο κωδικός; Έχουμε Apple Pay.
Θα χρειαστώ διακοπές μόλις τακτοποιηθεί το δάνειο και το ακίνητο.
Ούτε αυτή έγινε δεκτή.
Σοβαρά; Δοκίμασε πάλι. Το σύστημά σας φταίει.
Όχι, λειτουργεί.
Δοκίμασε πάλι. Οι κάρτες είναι εντάξει.
Άλλαξε ύφος.
Θέλω μια κάρτα για να κλείσω τον λογαριασμό.
Θέλω τον υπεύθυνο.
Εγώ είμαι ο υπεύθυνος.
ΜΕΤΑΦΟΡΑ ΣΕ ΤΡΕΧΟΥΜΕΝΟ ΛΟΓΑΡΙΑΣΜΟ 1.400 ΔΟΛΑΡΙΑ
-Να το πληρώσω εγώ; -Τι; Όχι, Νεφ.
-Είναι… Ορίστε. -Εντάξει.
-Νεφ! Σταμάτα. -Δεν πειράζει.
Δεν είναι τίποτα φοβερό. Το μηχάνημα θα φταίει.
Εντάξει.
Ωραία.
Το φαγητό ήταν άθλιο. Δεν θα ξανάρθουμε ποτέ.
Θα σου περάσω τα λεφτά απόψε.
Να πάνε να πνιγούν.
Πάμε.
Μη με κοιτάς έτσι.
Θα πεις κάτι; Έχω σοκαριστεί.
Δεν θες να πω.
Πες κάτι, γιατί αν με κοιτάς έτσι, δεν θα καταφέρεις τίποτα.
Καλώς.
Σου το είπα ότι η τύπισσα δεν ήταν εντάξει.
Είπε ότι ο μπαμπάς της δεν βάζει τα λεφτά στον λογαριασμό της…
Μαλακίες.
Δεν πλήρωσε το ξενοδοχείο και σου φόρτωσε το φαγητό.
Μόνο οι απατεώνισσες κινούνται έτσι, όχι οι πλούσιες.
Εσύ είσαι από Σάντα Μπάρμπαρα.
Δεν έχεις ιδέα από απατεωνιές,
γι' αυτό μην αρχίζεις τις βλακείες.
Έχεις ξεφύγει απ' τις πολλές ταινίες του Σπάικ Λι.
Η φίλη σου σου φόρτωσε ένα τεράστιο ποσό.
Και σε έχει πείσει τόσο, που εγγυήθηκες γι' αυτή στο αφεντικό σου.
Κι ακόμα να δώσει κάρτα.
Ξέρεις τι έμαθα απ' τον Σπάικ; Την πάτησες.
Σου την έφεραν. Σε ξεγέλασαν.
Αγάπη,
υποτίθεται ότι θα έκανες ταινία.
Ούτε ταινία βλέπω ούτε χρήματα πια.
Νεφ,
ώρα ν' ανοίξεις τα μάτια σου.
…τέχνη και τεχνολογία,
είναι σημαντικό μέρος του Ιδρύματος.
Και είναι σημαντικό για μένα.
Λες κι έχω καρδιά καλλιτέχνη…
Νεφ.
Νεφ!
Νεφ, μ' ακούς;
Πρέπει να πάρω την πιστωτική σου.
Φυσικά. Όποτε θες.
Πάω για ψώνια. Θα έρθεις;
-Τα λέμε για φαγητό; -Τη θέλω σήμερα.
Τι πράγμα;
Την πιστωτική σου. Με πιέζει η διοίκηση.
Σίγουρα, αργότερα.
Θα την έφερνα τώρα, αλλά καθαρίζουν πάνω.
Αυτές οι άφραγκες σκύλες περιμένουν πάντα φιλοδώρημα.
Μην τις αποκαλείς έτσι.
Τι;
Είναι βιοπαλαίστριες. Να τις σέβεσαι.
Φυσικά. Ό,τι πεις.
Τι έχεις σήμερα;
Είμαστε γεμάτοι απόψε.
Ήθελα να δω αν είναι όλα εντάξει με την Άννα.
Τι εννοείς;
Όχι, τίποτα. Απλώς… Πληρώνει, έτσι;
Δεν υπάρχουν προβλήματα;
Απ' όσο ξέρω, ναι. Πληρώνει το φαγητό της.
Εντάξει. Τέλεια. Άρα δουλεύουν οι πιστωτικές της;
Έμαθες για τον εφιάλτη, έτσι;
Ναι. Φυσικά.
-Για ποιο κομμάτι λες εσύ; -Χάκαραν την πιστωτική της.
Χρεώνει το φαγητό στο δωμάτιό της τελευταία,
οπότε δεν έχουμε θέμα,
αλλά αν θες, να σου δώσω αντίγραφο των χρεώσεων.
Δεν θα σου πω ψέματα. Ούτε φαρμακείο να ήταν.
Τεράστιος λογαριασμός.
Εμπρός;
Γεια, Τσάρλι. Εγώ είμαι. Η Νεφ απ' το 12 George.
-Τι τρέχει, Νεφ; -Ναι, όλα καλά.
Ήθελα να σε ρωτήσω για μια πελάτισσά μου, την Άννα,
που νοικιάζει το 281.
Ξέρεις, το τσέκαρα αυτό.
Ο μπαμπάς δεν την ξέρει.
Μπορεί να ενδιαφερόταν.
Πέρασε πολύς κόσμος από εκεί, αλλά…
Ευχαριστώ.
ΛΙΣΤΑ ΠΕΛΑΤΩΝ ΑΝΑΖΗΤΗΣΗ ΑΝΝΑ ΝΤΕΛΒΙ
ΔΙΚΑΙΟΥΧΟΣ: ΑΝΝΑ ΝΤΕΛΒΙ ΤΙΜΟΛΟΓΙΟ
ΣΥΝΟΛΟ: 33.890,75 ΠΙΣΤΩΣΗ 0
Γεια, Νεφ.
-Πώς σου φαίνονται αυτά; -Ο Έιμπι Ρόουζεν δεν σε ξέρει.
-Τι εννοείς; -Τι σκατά συμβαίνει;
Ο Έιμπι δεν σε ξέρει, αλλά νοικιάζεις ακίνητό του.
Τι είναι αυτά που λες;
Άννα, ξέρω τι λέω, εντάξει;
Κανείς δεν σε ξέρει.
Σε έβαλα σε κάθε λίστα. Σε έβαλα στους VIP.
Δεν δίνεις πιστωτική στο ξενοδοχείο.
Οι κάρτες σου δεν δουλεύουν. Πλήρωσα για το δείπνο.
Είμαι ταπί, θέλω τη δουλειά μου κι εσύ χρωστάς πάνω από 30.000 δολάρια.
Να είσαι ειλικρινής.
-Φέρεσαι τρελά και υπερβολικά. -Σταμάτα.
Αν είσαι απατεώνισσα, κάνε ό,τι θες. Μόνο μη μ' ανακατεύεις.
Έχω νοίκι να πληρώνω.
Έχω μια ζωή ν' αντιμετωπίσω.
Έχω όνειρα και δεν θα καταστραφώ μαζί σου.
Με άκουσες;
Διευθέτησέ τα.
Είχα τέλεια μέρα.
Το γλυπτό που δουλεύω έχει αρχίσει να παίρνει μορφή και…
Το χάζευα τόσο καιρό
και ξαφνικά, λες κι ένας διακόπτης…
γύρισε στο μυαλό μου
και βλέπω αλλιώς…
-Τι έχει αλλάξει; -Τα μαλλιά μου. Σ' αρέσουν;
Αν σ' αρέσουν εσένα, ναι.
Τζακ.
Αν σε κάνει να νιώθεις καλύτερα με το θέμα του Λαμ…
Δεν έχει να κάνει μ' αυτό.
Απλώς θέλω τη γνώμη σου για τα μαλλιά μου.
Βίβι,
και να τα ξύριζες, θα το λάτρευα.
Εντάξει; Για άλλο σε παντρεύτηκα.
Για τα βυζιά και τα λεφτά σου σε πήρα.
Τι κάνεις;
Διαβάζω τις σημειώσεις μου.
Ξέρεις,
τις διαβάζω και νομίζω ότι πρέπει να είχε τρομοκρατηθεί.
Είχε έναν σωρό λεφτά που ξόδευε όσο ζούσε σ' εκείνο το ξενοδοχείο
και όλο λιγόστευαν.
Και περίμενε τη χρηματοδότηση για το Ίδρυμα.
Έπρεπε να πιστεύει ότι θα γινόταν πραγματικότητα.
Ότι θα έπαιρνε τα λεφτά.
Αλλιώς γιατί ξόδευε;
Νομίζω ότι από πίστη το έκανε. Δεν ξέρω αν ήταν εντελώς απάτη.
Νομίζω ότι το πίστευε.
Μήπως πίστευε η Νεφ για εκείνη;
Πίστευε στη φίλη της.
Ναι.
-Δεν γίνεται αυτό. -Πάμε μέσα.
Δεν πάω πουθενά. Φτιάξε το κλειδί να μπω στο δωμάτιο.
Τι συνέβη;
Πώς τους άφησες να το κάνουν αυτό;
-Ζανό, τι έκανες; -Με κλείδωσε έξω απ' το δωμάτιό μου.
Μέχρι να πληρώσει ό,τι εκκρεμεί,
προχωράμε σε κατάσχεση.
Ξέρεις ποια είμαι;
-Τι μπορώ να σου κάνω; -Ζανό.
Θέλω τα πράγματά μου!
Μας χρωστάτε 30.000 δολ.
Θα νιώθεις πολύ σπουδαίος στο άθλιο ξενοδοχειάκι σου.
Νεφ, σε παρακαλώ. Πρέπει να πάρω τα πράγματά μου. Θα πληρώσω.
-Άννα, αν… -Μην της μιλάς.
Χωρίς λεφτά, δεν έχει κλειδί.
Νεφ, σε παρακαλώ, πρέπει να τα πάρω. Έχω όλα τα χαρτιά μου εκεί μέσα.
Πρέπει να πάρω το διαβατήριό μου.
Άννα, λυπάμαι.
Ξέρεις ότι πληρώνω.
Λυπάμαι πολύ.
Γεια, ο Πολ είπε να ρωτήσω.
Το America Investigated θέλει απάντηση.
Πρέπει να κάνουν γύρισμα την Πέμπτη. Οπότε…
Ευχαριστώ.
"Ευχαριστώ" σημαίνει ότι αποφάσισες ή…
Ευχαριστώ.
Το 'πιασα.
Εδώ θα πεθάνω.
Ο ΜακΚό έστειλε κι άλλες κούτες με λογαριασμούς κι αποδείξεις.
Πρέπει να κοιτάξω τα πάντα για να ξεκινήσω.
Αυτό… Είναι μεγάλος μπελάς η Άννα. Το ξέρεις;
Ποιος την επισκέπτεται στη φυλακή;
Εσύ κι εγώ. Μόνο.
Ήθελε να ξέρει ποιος με πλήγωσε. Η Άννα.
Δεν την αφορά. Είναι επικίνδυνο να ξέρει οτιδήποτε.
Τη μία νομίζω ότι είναι ο Χάνιμπαλ Λέκτερ
και την άλλη τη βλέπω σαν μια κοινή εικοσάρα.
Ήξερε ότι είχα πληγωθεί.
Η γυναίκα μου βλέπει το America Investigated.
Δεν είναι η δημόσια κατακραυγή. Δεν είναι αυτό. Αυτό…
θα με ακολουθεί. Για πάντα.
Δεν έχω δουλειές πια.
Με ρώτησαν γι' αυτό σε συνέντευξη.
Αλλά δεν είναι αυτό.
Τι;
Ο Πολ ήταν αρχισυντάκτης μου.
Αλλά ήμασταν φίλοι.
Εγώ, ο Τζακ, ο Πολ και η Μέριλιν
νοικιάζαμε μια άθλια καλύβα στο Κάτσκιλς κάθε καλοκαίρι.
Ήταν χάλια, αλλά τόσο σήκωνε η τσέπη μας.
Μια χρονιά, μετά τις διακοπές,
ο Πολ μου ζήτησε να γράψω ένα άρθρο.
Δεν ήταν καν άρθρο. Μια λίστα ήταν.
Τριάντα λόγοι για ν' αγαπάς τη Νέα Υόρκη.
Παραλίγο να αρνηθώ.
Είχα βρει νέα δουλειά. Τέλεια δουλειά.
Ήταν τηλεοπτική. Το όνειρό μου.
Αλλά ο Πολ ήταν φίλος.
Ήθελε βοήθεια κι ανέλαβα τη λίστα.
Το νούμερο 12 στη λίστα…
Ντόνοβαν Λαμ.
Ένα πιτσιρίκι που έβγαλε 80 εκατ. στο χρηματιστήριο πριν πάρει δίπλωμα.
Σίγουρος λόγος ν' αγαπάς τη Ν. Υόρκη.
Το επιβεβαίωσα. Μίλησα με φίλους, γονείς,
είδα τραπεζικές ενημερώσεις,
αλλά δεν ξέρω, ένιωθα κάπως.
Είπα στον Πολ "Κάτι δεν πάει καλά".
Είπε "Γράψ' το, θα το δω μετά".
Το έγραψα. Όπως είπα, ήταν φίλος.
Όταν δημοσιεύτηκαν οι "30 Λόγοι", ο 12ος ήταν εκεί.
Ο Πολ το άφησε όπως το έγραψα.
Μόνο που είχε πολύ σέξι τίτλο,
από εκείνους που τραβάνε βλέμματα
πρωινών εκπομπών και εφημερίδων,
και δεν θα υπήρχε θέμα,
αλλά το πιτσιρίκι δεν είχε ποτέ του λεφτά.
Ούτε δεκάρα. Απλώς αυτό είχε πει στην Post σε μια συνέντευξη,
αφού τους είπε ότι τον πίεσα να πει ψέματα.
Όταν το αφεντικό μας ρώτησε τι έγινε,
είπα την αλήθεια και νόμιζα ότι την είπε κι ο Πολ.
Αλλά τώρα, ο Πολ κι η Μέριλιν περνούν δύο εβδομάδες
στο σπίτι του αφεντικού κάθε καλοκαίρι.
Πήρε προαγωγή,
εγώ απολύθηκα από τη νέα μου δουλειά προτού αρχίσω.
Το χειρότερο, όλοι οι φίλοι κι οι συνάδελφοι
απλώς εξαφανίστηκαν. Φαντομάδες.
Κανείς δεν αναρωτήθηκε. Κανείς δεν πίστευε σ' εμένα.
Μου βγήκε το όνομα. Κακή δημοσιογράφος.
Και δεν έχει θέμα κανείς μ' αυτό. Ή με λυπούνται.
Οπότε,
τώρα βγήκε το πρόμο και ο Πολ θέλει να τα βρούμε
κι εγώ περιμένω μωρό και δεν μπορώ καν να πιω.
Γι' αυτό ήμουν σκληρή με την Άννα. Εντάξει;
Εντάξει.
Ωραία μαλλιά.
Διακριτικά, αλλά ωραία.
Είδες;
Να 'σαι καλά.
Έκανα ένα από εκείνα τα φθηνά δικηγορικά διαφημιστικά πέρυσι.
-Τι ντροπή. Θες να το δεις; -Ναι, θα το ήθελα πολύ.
Γιατί αναπνέεις έτσι;
Είναι πολύ αρρωστημένο αυτό.
Η Άννα θα 'ναι στον δρόμο. Φέρθηκα άσχημα.
Έχασα τα λεφτά, πάει η ταινία.
Σίγουρα πάει.
Τι;
Αγάπη, αυτό το λες τρία χρόνια
και δεν έχεις κάνει τίποτα.
Έχεις 1.000 λόγους γι' αυτό,
αλλά δεν ισχύει τίποτα.
-Δεν είναι έτσι. -Είναι.
Εσύ τι κάνεις, δηλαδή;
Τελείωσα το βιβλίο μου χθες.
Δεν με ρώτησες καν.
Ο κόσμος γυρίζει ταινίες με το κινητό πια.
Το θέμα είναι πως δεν πιστεύεις σ' εσένα.
Δεν είναι…
Κοίτα, αυτή η Άννα είναι τρελή, αλλά συμφωνώ σε κάτι μαζί της.
Αν θες κάτι, πρέπει να κάνεις κάτι γι' αυτό.
Σταμάτα να μετράς λεφτά σ' ένα μικροσκοπικό κουτί.
Κυνήγα αυτό που θες.
Ζανό.
Ήθελες να με δεις;
-Πώς το 'κανες; -Τι πράγμα;
Η Άννα Ντέλβι τα πλήρωσε όλα. Με έμβασμα, το πρωί.
Της έβαλα τις φωνές.
Σε άφησα να την πετάξεις έξω. Σου το είπα.
Σου το είπα! Λέει αλήθεια. Είναι εντάξει! Δεν ξέρεις εσύ!
Άννα!
Αυτά που σου χρωστάω.
Λυπάμαι για ό,τι είπα. Κακώς σε κατηγόρησα.
Φύγε μακριά απ' τις κοινές σκύλες. Είσαι καλύτερη απ' αυτό, Νεφ.
Πάω ένα ταξίδι. Κάπου ευχάριστα.
Θες να έρθεις;
Δεν μπορώ. Δεν έχω άλλο ρεπό.
Χρειάζομαι τη δουλειά. Είναι η ζωή μου.
Η ζωή είναι για να τη ζεις.
Αντίο, Νεφ.
Νεφ.
Εσύ ήσουν.
Τι;
Εξαιτίας σου έμεινε τόσο καιρό εκεί.
Είσαι η μόνη που ξεπλήρωσε.
Νομίζω ότι έμεινε επειδή είχε εσένα.
Την Κέισι την πλήρωνε.
Και η Ρέιτσελ…
Αλλά μετά δεν ήθελα τα φιλοδωρήματα.
Ήμουν εκεί επειδή…
τη συμπαθούσα.
Μου λείπει.
Θα έρθεις;
Πήγαινε εσύ. Έχω κάτι…
Εντάξει.
Όχι.
-Τι; -Όχι.
Αν θες να ξεκαθαρίσει,
πες τους πως έκανες μαλακία και μου την έφερες
και λέρωσες το όνομά μου για να σωθείς.
-Ποτέ δεν ήθελα να… -Ήθελες.
Ήμασταν φίλοι, Πολ.
Πίστευα σ' εσένα.
Επέλεξες να με πληγώσεις προς όφελός σου.
Δεν είσαι αθώος.
Δεν περίμενα να δω εσένα.
Τι κάνεις;
Δεν έχουν σάουνες εδώ.
Πώς είσαι;
Καλά. Είμαι ακόμα στο ξενοδοχείο, αλλά γυρίζω την ταινία μου.
Τα Σαββατοκύριακα.
Έτσι μπράβο! Ναι.
Εντάξει. Πες τα μου όλα.
Το κάνω με το κινητό, αλλά βγαίνει πολύ ωραίο.
Κάνω γύρισμα και στο ξενοδοχείο.
Ο Ζανό θα έχει ξετρελαθεί.
Δεν είναι και τόσο χάλια.
Μου κολλάει συνέχεια, αλλά θυμάσαι την ηλίθια;
-Ναι. -Παραιτήθηκε.
Άντε! Αλήθεια;
Υποτιτλισμός: Ντέση Βερβενιώτου